כבישי רוסיה

300px|ממוזער|הכביש המהיר לסנקט פטרבורג.
תשתית הכבישים ברוסיה החלה להתפתח החל מסוף המאה ה-19 כאשר מרבית מערך הכבישים הוא חלק מרשת הכבישים הפדרליים. צפיפות רשת הכבישים גדולה יותר בחלק האירופי של רוסיה ויורדת ככל שנעים צפונה ומזרחה. צפיפות הכבישים במזרח הרחוק ובסיביר היא הקטנה ביותר ורבים מהכבישים אינם מחוברים לרשת הכבישים הפדרלית. כ-10% מהאוכלוסייה חיה באזורים בהם אין גישה לכבישים.

תצורת רשת הכבישים בחלק האירופי של המדינה הוא בצורת כוכב ונוצר מתוך רשת הכבישים של האימפריה הרוסית, שנועדו למרכבות: כל הדרכים הראשיות יצאו ממוסקבה. אופן סידור זה של הכבישים הוא תוצאת הקישורים החלשים בין הערים והמחוזות.

אורכם הכולל של רשת הכבישים ברוסיה (לרבות כבישים אזוריים ופדרליים) הוערכו על ידי סוכנות הכבישים הפדרלית (Федеральное дорожное агентство) ב-1,396,000 קילומטרים, לרבות 984,000 כבישים סלולים. אורך הכבישים בעלי חשיבות פדרלית על פי סוכנות הכבישים הפדרלית מגיע לכדי 50,800 קילומטרים בלבד.

המהירות המקסימלית המותרת בכבישים המהירים ברוסיה, בהיעדר הנחיה אחרת, היא 110 קמ"ש.

מידע על כל הכבישים נכלל ברשם הממלכתי המאוחד לכבישים של הפדרציה הרוסית (Единый государственный реестр автомобильных дорог РФ). כל אדם רשאי לקבל תמצית מידע מהרשם תמורת תשלום שלא עולה על 200 רובל. מה שמאפשר לזהות כל אדם בבירור בעת הצורך, לאחר שבעבר במקרים מסוימים היה קושי באיתור עברייני תנועה שהצליחו לחמוק מאחריות.

בהתאם לחוק "אודות הכבישים" כבישים בעלי חשיבות הפדרלית ואזורית צריכים לשאת שמות רשמיים. מספור רשמי לכבישים בעלי חשיבות פדרלית הוקצה על פי הנחיית ממשלת רוסיה ממספר 62 מ-24 בדצמבר 1991. מספור כבישים אזוריים ומקומיים אמור להיות מוקצה לבעליהם (דהיינו, המחוזות). הכבישים ימשיכו להשתמש במספורים הקודמים שהוקצו לכבישים בעלי חשיבות אזורית ומקומית עוד מהעידן הסובייטי. שיטת המספור החדשה נועדה להעניק מספור לכל כביש ברוסיה מאחר שלכבישים רבים עד היום עדיין אין מספור רשמי.

רשת הכבישים הפדרלית

רשת הכבישים הפדרלית היא מערך כבישים בבעלות סוכנות הכבישים הפדרלית של משרד התחבורה הרוסי ומהווה למרכיב חשוב במערך הכבישים ברוסיה מאז ה-24 בדצמבר 1991 עת הוחלט להטיל חשיבות פדרלית לכבישים העיקריים במדינה. החל מה-17 בנובמבר 2010 החלה שיטה חדשה למספור ושמות הכבישים והחל מינואר 2018 אין חלוקה לכבישים רגילים או כבישים מהירים, אלא כבישים פדרליים או אזוריים בלבד.
ממוזער|מרכז|800px|רשת הכבישים הפדרלית ברוסיה (בנפרד מערך כבישי מוסקבה ופרבריה):
כבישים לאירופה
ממוזער|מרכז|700px|הכבישים האירופיים ברוסיה.
כבישים לאסיה
ממוזער|מרכז|700px|הכבישים האסייתיים ברוסיה.

רשת הכבישים האזורית
300px|ממוזער|הכביש הפדרלי M4 "דון", מחוז רוסטוב.
רשת הכבישים האזורית בסובייקטים פדרליים של רוסיה ממומנת על ידי השלטון המקומי ומתוחזקת על ידו. כבישים בעלי חשיבות אזורית מסומנים באותיות Р ,А או К עם מספר הכביש. בנוסף, למעט סימון האות והמספר, רישום הכביש כולל גם את קוד הכביש, כמופיע במערך הסיווג הלאומי של אובייקטים טריטוריאליים (Общероссийский классификатор объектов административно-территориального деления). לדוגמה, הכביש האזורי קאזאן-פרם נמצא בבעלות מחוז קירוב ונושא את המספר 33P-001, כאשר 33 מתייחס למחוז קירוב, במערך הסיווג הלאומי של אובייקטים טריטוריאליים.

כבישי אגרה ברוסיה

על פי החוק "אודות הכבישים", כבישי אגרה ברוסיה יכולים להיות כבישים פרטיים שנבנו על ידי משקיעים פרטיים בהתאם להסכמים מול המדינה, כמו גם כבישים בעלי חשיבות פדרלית או אזורית, בבעלות המדינה.

על פי החוק, כאשר כביש הופך לכביש אגרה, יש להבטיח נסיעה חלופית בכביש חינמי שאורכו לא יעלה על אורך כביש האגרה. כביש האגרה הראשון ברוסיה נחנך בשנת 1998 ואורכו היה 20 ק"מ, כביש М4 "דון". על ניהול כבישי האגרה הפדרליים מופקדת חברת "כבישי רוסיה" (Российские автомобильные дороги בקיצור ГК Автодор).

נכון לאוקטובר 2012 היו ברוסיה שני כבישים פדרליים שהיו לכבישי אגרה: כביש М4 "דון" וכביש מוסקבה — נובורוסיסק (שאורכו 50 ק"מ ומתפרש מקילומטר ה-48 עד לקילומטר ה-71 במחוז מוסקבה). בנוסף ישנם כבישי אגרה רבים בכבישים האזוריים, בעיקר במחוז פסקוב בו ישנם ארבעה כבישי אגרה. עלות הנסיעה נעה בין רובל אחד ל-17 רובלים לקילומטר, תלוי בקיבולת עומס התחבורה. ממאי 2011 צורף הכביש למערך הכביש המהיר המערבי, המוביל לסנקט פטרבורג. החל מה-1 בינואר 2014 הכביש חובר לרשת הכבישים של בלארוס ולכביש הפדרלי М1.

בדצמבר 2010 החלו בבניית מספר כבישי אגרה פדרליים:
 כביש מוסקבה-סנקט פטרבורג היוצא מכביש הטבעת של מוסקבה
 כביש הטבעת המרכזי למחוז מוסקבה
 חלקים מסוימים בכביש М4

בשנת 2016 במספר עיירות במחוז מוסקבה החלו בבניית כביש אגרה שיתחבר לכביש М1 ולכבישМ3. על פי התוכנית, כביש זה ייחנך בשנת 2019.

בהתאם לחוק "אודות תאגיד כבישי רוסיה" שעליו חתם נשיא רוסיה דאז, דמיטרי מדבדב, כבישי אגרה הם:
 כבישים שנבנו במקביל לכבישים קיימים (אם אין חלופה חינמית, אסור להפוך כביש רגיל לכביש אגרה);
 שיפוץ כביש ישן, כדוגמת כביש М4 "דון", שהוכרז ככביש אגרה על ידי סרגיי איבנוב ב-31 באוגוסט 2009;

שיטת סימון הכבישים
300px|ממוזער|כביש M18 למורמנסק.
רשת הכבישים הרוסית כוללת:
 כבישים לאירופה ונושאים את הסימון E לרבות מספר ומתחברים לכבישים פדרליים.
 כבישים לאסיה ונושאים את הסימון АН ומתחברים אף הם לרשת הכבישים הפדרלית.
 כבישים בעלי חשיבות פדרלית, נמצאים בבעלות סוכנות הכבישים פדרלית.
 כבישים בעלי חשיבות אזורית, נמצאים בבעלות השלטון המקומי.
 כבישים פרטיים בבעלות תאגידים.

מספור הכבישים כולל אות מהאלפבית הרוסי:
 M — מתייחס לכביש פדרלי, המאחד את מוסקבה עם ערים אחרות.
 Р — כביש פדרלי או אזורי המאחד בין ערי בירה של רפובליקות רוסיה.
 А — כביש פדרלי או אזורי המהווה חלק מצומת תחבורה חשוב (או קרבה לנמל תעופה), או קרבה למרכז אדמיניסטרטיבי כלשהו, ללא קישור למוסקבה. מסומן גם בכבישים פדרליים מתחברים ביניהם.
 К — כביש אזורי.
 Н — כבישים בעלי חשיבות אזורית מועטה.

רשימת הכבישים בעלי חשיבות פדרלית ורשימת כבישים הכרחיים לצורכי הגנה וביטחון לאומי מאושרת על ידי ממשלת הפדרציה הרוסית בלבד. החל מה-28 בספטמבר 2009, פועלים נהלים חדשים למיפוי כבישי הפדרציה הרוסית.

כבישים מהירים
שמאל|50px
 שם הכביש  מספר  חלק הכביש  אורך קרים (מוסקבה — טולה — אוריול — קורסק — בלגורוד — הגבול עם אוקראינה)  50px  21—178 ק"מ מכביש הטבעת של מוסקבה עד כביש Р132 (כביש טולה — ריאזן)  157 ק"מ דון (מוסקבה — וורונז' — רוסטוב על הדון — קרסנודאר — נובורוסיסק)  50px  18—120 ק"מ (כביש הטבעת המוסקבאי — הכביש לקאשירה)  102 ק"מ 1362—1374 ק"מ (גבול אדיגיה עם סרטובסקאיה)  12 ק"מ אורל (מוסקבה — ריאזן — פנזה — סמרה — אופה — צ'ליאבינסק)  50px  1022—1031 ק"מ (נמל התעופה קורומוץ' — הפניה לסמרה)  9 ק"מ 1820—1844 ק"מ (כביש 75к-277 — ויטמיניי)  24 ק"מ וולגה (מוסקבה — ולדימיר — ניז'ני נובגורוד — צ'בוקסארי — קאזאן — אופה)  50px  399—444 ק"מ (כביש עוקף מדרום לניז'ני נובגורוד עד לקוסטובו)  45.2 ק"מ בלטיה (מוסקבה — גבול עם לטביה)  50px  19—118 ק"מ (כביש הטבעת המוסקבאי — וולוקולאמסק)  99 ק"מ מוסקבה — סנקט פטרבורג  50px  15—58 ק"מ (כביש הטבעת המוסקבאי — כביש רוסיה)  43 ק"מ 258—334 ק"מ (סביב לווישני וולוצ'וק)  76 ק"מ הכביש הבינלאומי (מוסקבה — נמל התעופה הבינלאומי שרמטייבו)   50px  1—4 ק"מ (החלק הראשי)  3.3 ק"מ כביש הטבעת (סנקט פטרבורג)  50px  0—143 ק"מ  142.2 ק"מ  הקוטר המערבי המהיר   0—47 ק"מ  46.6 ק"מ כביש Р242 מפרם ליקטרינבורג  50px  13—20 ק"מ (סביב לכפר לובאנובו)  7 ק"מ 28—34 ק"מ (סביב ברשט)  6 ק"מ כביש Р384 מקמרובו ללנינסק-קוזנצקי  50px  6—50 ק"מ (סביב לקמרובו — צ'וסוביטינו)  44 ק"מ סך הכל    816.3 ק"מ
 כבישים בסלילה 
 שם  אורך  תקופת סלילה שיפוץ כביש М1 במחוז מוסקבה ~150 ק"מ  2008 - 2017 שיפוץ כביש М3 במחוז מוסקבה ~90 ק"מ  1998 - 2019 שיפוץ כביש М4 ~1400 ק"מ  1984 - 2018 שיפוץ כביש М5 במחוז מוסקבה ~120 ק"מ  1987 - 2017 שיפוץ כביש М5 במחוז סמרה, באזור טוליאטי — סמרה  ~120 ק"מ  2013 - 2019 שיפוץ כביש М5 במחוז צ'ליאבינסק בסמוך לצ'רבאקול ~30 ק"מ  2014 - 2017 בניית М11  684 ק"מ  2010 - 2018 שיפוץ כביש Р242 במעקף לכפר לובאנובו וקונגור  ~70 ק"מ  משנת 2012 בניית כביש Р260 מקרץ' לסבסטופול  ~370 ק"מ  2016 - 2020 בניית כביש Р384 מנובוקוזנצק לקמרובו  184 ק"מ  1971 - 2017 בניית כביש מערב אירופה — סין המערבית (החלק שבטטרסטן)  145 ק"מ  2008 - 2020

ביקורת
ממוזער|מראה האספלט בכביש Р228
ענף סלילת הכבישים ברוסיה סופג ביקורת רבה על היותו ענף מושחת למדי שהעלויות בו גבוהות בהרבה בהשוואה לפרויקטים דומים במדינות אחרות. כך למשל הגיעה עלות בניית כביש הררי לקראת אולימפיאדת החורף בסוצ'י כשמונה מיליארד אירו. התקשורת הרוסית טענה אז שאם יפוזר על הכביש (באורך 48 ק"מ) קוויאר שחור – העלות תהיה זהה.

קישורים חיצוניים

 סוכנות הכבישים הפדרלית
 תאגיד כבישי רוסיה
 RU:Наименование автодорог // שמות הכבישים
 Список дорог федерального и регионального значения // רשימת הכבישים הפדרליים והאזוריים

הערות שוליים

*
קטגוריה:אירופה: דרכים וכבישים
קטגוריה:רוסיה: תחבורה